مسعود احمد برکاتی

مسعود احمد برکاتی پاکستان کے معروف مدیر اور بچوں کے ادیب تھے، جو 1967ء میں معاون مدیر سے مدیر بنے، 1980ء میں مدیر اعلا اور دسمبر 2017ء تک مسلسل بچوں کے ایک ہی ماہنامہ رسالے ہمدرد نونہال کے مدیر اعلا رہے۔ بچوں کے لیے اردو میں سفر نامے کے مصنف اور حکیم محمد سعید کے قریبی دوست تھے۔ برکاتی ایک علمی خانوادے سے تعلق رکھتے تھے۔ ان کا تعلق ہندوستان کی ریاست ٹونک سے تھا۔ تقسیم ہند کے بعد پاکستان آئے۔ ہمدرد فاؤندیشن سے منسلک رہے، ہمدرد صحت کے مدیر منتظم اور ہمدرد وقف پاکستان کے ٹرسٹی اور پبلی کیشنز ڈویژن کے سینئر ڈائریکٹر تھے۔

 ابتدائی زندگی و تعلیم 
مسعود احمد برکاتی 1933ء میں راجستھان کی ایک مسلم ریاست ٹونک میں پیداہوئے۔https://www.express.pk/story/251026/ آپ کے دادا حکیم برکات احمد ٹونکی ایک جید عالم دین تھے۔ سید مناظر احسن گیلانی اور مولوی معین الدین اجمیری، برکات احمد کے شاگردوں میں شامل تھے۔ اس علمی ماحول میں مسعود احمد برکاتی نے عربی، فارسی، اردو اور انگریزی زبان کی تعلیم کے علاوہ طب کی تعلیم بھی حاصل کی۔ آپ نے کراچی کے ایک ادارے سے روسی زبان بھی سیکھی۔

 علمی دور 
مسعود احمد برکاتی کی عمر ابھی محض چودہ برس تھی جب انھوں نے اپنے دادا برکات احمد کے نام پر البرکات کے نام سے ایک قلمی رسالے کا اجرا کیا۔ 16 سال کی عمر میں مسعود احمد برکاتی نے انجمن ترقی اردو کے رسالے معاشیات میں مضامین لکھنا شروع کیے۔ اس سلسلہ مضامین پر بابائے اردو مولوی عبد الحق نے بھی پسندیدگی کا اظہار کیا تھا۔

1948ء میں مسعود احمد برکاتی اپنے بڑے بھائی اختر برکاتی کے ساتھ ہجرت کرکے پاکستان آ گئے اور حیدرآباد میں قیام کیا۔ پاکستان کے معروف طبیب اور اسکالر حکیم محمود احمد برکاتی بھی آپ کے بڑے بھائی تھے۔ حیدرآباد میں رہائش کے دوران میں گذر اوقات کے لیے آپ نے چھ روپے ماہوار پر ٹیوشن پڑھایا۔ چند ماہ بعد آپ کراچی آ گئے۔

 ماہنامہ نونہال 
کراچی میں ایک دوست کی معرفت آپ کی ملاقات ہمدرد وقف کے بانی حکیم محمد سعید سے ہوئی۔ حکیم سعید نے اپنے ساتھ کام کرنے کی پیشکش کی۔ اس طرح مسعود احمد برکاتی 1952ء میں ادارہ ہمدرد سے وابستہ ہو گئے۔ یہ وابستگی تاوفات برقرار رہی ۔ حکیم محمد سعید نے مسعود احمد برکاتی کو ہمدرد وقف کے ٹرسٹیز میں بھی شامل کیا۔

1955ء میں بچوں کے رسالے نونہال سے وابستہ ہوئے اور 1960ء کی دہائی میں معاون مدیر مقرر ہوئے۔ تقریباً 65 سال اس ذمہ داری (معاون مدیر سے مدیر اور پھر 1980ء میں مدیر اعلا بنے) کو نہایت احسن طریقے سے نبھایا۔ اس زمانے میں کراچی میں کچھ نوجوان نونہال پاکستان کے نام سے بھی ایک رسالہ شائع کیا کرتے تھے۔ ہمدرد وقف کے زیر اہتمام شائع ہونے والے رسالے نونہال کا نام بعد میں ہمدرد نونہال کر دیا گیا۔ آپ پاکستان کے ممتاز طبی جریدے ہمدردصحت  کے ایگزیکٹو ایڈیٹر کی حیثیت سے بھی اپنے فرائض نہایت تندہی سے سر انجام دیتے رہے۔
آپ اقوام متحدہ کے ادارے یونیسکو کے زیر اہتمام شائع ہونے والے رسالے کوریئر (Courier) کے اردو ایڈیشن پیامی کے شریک مدیر بھی رہے۔ کوریئر کی مجلس ادارت کی، مٹینگ منعقدہ پیرس میں بھی شریک ہوئے۔ بعض رسائل کی مجلسِ ادارت میں بھی شامل رہے۔

مسعود احمد برکاتی نے پاکستان میں اور بیرون ممالک مختلف علمی اجلاسوں اور سیمنارز وغیرہ میں شرکت کی اور مقالات پیش کیے۔ بعض بین الاقوامی مجالس کی صدارت بھی کی۔ کئی اخبارات و رسائل میں مسعود احمد برکاتی کی مختلف موضوعات پر شائع ہونے والی تحریروں کی تعداد سینکڑوں میں ہے۔

مسعود احمد برکاتی کو ان کی قابل قدراورمسلسل خدمات کے اعتراف میں آل پاکستان نیوزپیپرز سوسائٹی کی جرائد کمیٹی نے 2 مارچ، 1996ء میں نشان ِسپاس اور اے پی این ایس کی جانب سے 2012ء میں لائف ٹائم اچیومنٹ ایوارڈ پیش کیا گیا۔بچوں کے ادب کا بڑا نام، مسعود احمد برکاتی،  اخبارِ جہاں، 19 اگست 2013ء، صفحہ 30

 تصنیفات 
مسعود احمد برکاتی نے بچوں اور نوجوانوں کے لیے کئی کتابیں تصنیف کیں؛
+ناماشاعتادارہتفصیلحوالہمفید غذائیں: قدیم و جدید طبی تحقیقات کی روشنی میں،بار سوم، 1997ءبیت الحکمت،کراچیادبی مقالاتِ سعید2000ء، 104 صفحاتکراچی، ہمدرد فاؤنڈیشن،قیدی کا اغوا (48 صفحات)ہمدرد فاؤنڈیشن۔ کراچی(بچوں کے لیے کہانیاں)چور پکڑومضامینایک کھلا رازمضامیندو مسافر دو ملک1982ء،136 صفحاتاردو زبان میں بچوں کے لیے سفر نامہانکل حکیم محمد سعید2001ء، 112 صفحاتسعید پارے1999ء، 192 صفحاتوہ بھی کیا دن تھے حکیم سعید کے بچپے کا احوالمرد درویش1999ہ، 140 صفحاتحکیم عبد الحمید کی عظمت کے چند گوشے،صحت کی الف بےجوہر قابل مولانا محمد علی جوہر کی کہانی اورکارنامےمونٹی کرسٹو کا نواب،1995ء، 94 صفحاتالیگزنڈر ڈوما کے مشہور فرانسیسی ناول کی اردو تلخیص،ہزاروں خواہشیںچارلس ڈکنز کے مشہور ناول کی تلخیص ترجمہتین بندوقچی،1994ء، 100 صفحاتالیگزنڈر ڈوما کے مشہور فرانسیسی ناول کی اردو تلخیص،چھوٹی سی پہاڑی لڑکی،ترجمہ ناولفرہنگ اصطلاحات طب(نظر ثانی اورترمیم واضافہPROFILE OF HUMANITARIANشریکِ مصنف

 مزید دیکھیے 
 حکیم محمد سعید
 ہمدرد نونہال
 ہمدرد صحت
 بیت الحکمت

 حوالہ جات 

 بیرونی روابط 
 مسعود احمد برکاتی سے گفتگو
 مسعود احمد برکاتی کی کہانیاں اور تراجم
 مسعود احمد برکاتی کی دو تحریریں
 اردو زبان میں بچوں کے لیے سفر نامہ، دو مسافر دو ملک ریختہ پر
 اردو بندھن پر مسعود احمد برکاتی

زمرہ:1930ء کی دہائی کی پیدائشیں
زمرہ:1933ء کی پیدائشیں
زمرہ:2017ء کی وفیات
زمرہ:اردو مصنفین
زمرہ:پاکستانی بچوں کے مصنفین
زمرہ:پاکستانی مدیران
زمرہ:راجستھانی نژاد پاکستانی شخصیات
زمرہ:ضلع ٹونک کی شخصیات
زمرہ:کراچی کی شخصیات
زمرہ:کراچی کے مصنفین
زمرہ:ویکی ڈیٹا سے مختلف مختصر وضاحت
زمرہ:مہاجر شخصیات